
Nr. 6918/15.07.2022                                          

RAPORT
privind  aprobarea documentației tehnico-economice (faza - DALI.) a Devizului General și Indicatorii tehnico-economici ai obiectivului de investiții  „Eficientizare energetică prin reabilitare clădire sediul primărie oraș Deta, str. Victoriei, nr. 32, județul Timiș”.
Pentru creșterea eficienței energetice și gestionarea inteligentă a energiei pentru sediul Primăriei orașului Deta, prin reducerea emisiilor de gaze cu efect de seră, reducerea consumului anual de energie primară și promovarea utilizării surselor regenerabile de energie, s-au realizat studii pe Clădirea Primăriei, care este alcătuită din două corpuri de clădire realizate în perioade de timp diferite: corpul din față are regim de înălțime Sp+P+1E și a fost realizat înainte de anul 1940, iar corpul din spate are regim de înălțime P și a fost realizat înainte de anul 1980, în vederea realizării obiectivului.
Astfel, s-a  întocmit o documentație tehnico-economică - faza DALI, conform Hotărârii Guvernului nr. 907/2016, privind etapele de elaborare și conținutul cadru al documentațiilor tehnico-economice aferente obiectivelor de investiții, cu modificările și completările ulterioare, pentru obiectivul de investiţii: „Eficientizare energetică prin reabilitare clădire sediul primărie oraș Deta, str. Victoriei, nr. 32, județul Timiș” Proiect nr. 117/2021 (faza - DALI.), întocmit de proiectant general, S.C. STUDIO FORMA TIMISOARA S.R.L. cu sediul, str. Carpați nr. 23, Timișoara, jud. Timiș,  propunem Consiliului local Deta, aprobarea acestei documentații  Faza - DALI., Devizului General și Indicatorii tehnico-economici ai obiectivului de investiții, cu avizul Comisiei economice şi al Comisiei de urbanism şi administrarea patrimoniului. 
În conformitate  cu art.44, alin.1 din Legea 273/2006 privind finanțele publice locale, Hotărârea Guvernului. nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanțate din fonduri publice.
1. Descrierea investiției    
DATE GENERALE – SITUAȚIE EXISTENTĂ
Clădirea Primăriei este alcătuită din două corpuri de clădire realizate în perioade de timp diferite: corpul cuprins între axele 1-9/A-D are regim de înălțime Sp+P+1E și a fost realizat înainte de anul 1940, iar corpul cuprins între axele 3-9/D-M are regim de înălțime P și a fost realizat înainte de anul 1980. 

Din punct de vedere constructiv, construcția prezintă fundații continue din zidărie de cărămidă plină, suprastructura realizată din pereți portanți din zidărie de cărămidă plină neconfinată, planșeul este alcătuit din arce și bolți din zidărie de cărămidă peste subsol, respectiv planșee din lemn peste parter și etajul 1, iar acoperișul este de tip șarpantă din lemn cu învelitoare din țiglă ceramică.

Imobilul este inclus în ansamblul urban „Străzile Victoriei și Mihai viteazul” COD TM-II-a-B-06217, poziția 201 în lista monumentelor istorice 2015.

INTERVENȚII – SITUAȚIE PROPUSĂ
SISTEM CONSTRUCTIV
Asupra sistemului constructiv se propun următoarele intervenții:

- izolarea termică a pardoselilor 

- anveloparea pereților exteriori cu o tencuială termoizolantă de grosime de 2 cm pe fațada principală situată la str. Victoriei, respectiv o tencuială termoizolantă de 8 cm pe fațada posterioară, respectiv laterală. Se vor reface/păstra ornamentale de pe fațada principală în cazul în care, la desfacerea tencuielilor se vor observa fisuri ale pereților, acestea se vor injecta cu mortare de tip SIKA sau similar și se vor cămășui local cu țesătura din fibră de sticlă;

- planșeul peste parter la corpul parter și planșeul peste etaj la corpul P+1: se vor desface podinile existente, se vor scoate umpluturile existente dintre grinzile din lemn, se vor înlocui grinzile din lemn degradate de la planșeele existente, se va monta vată minerală 10 cm și se va executa podină continuă din scânduri de lemn;

- rigidizarea planșeelor din lemn existent peste parter și etajul 1 în plan orizontal prin contravântuire cu plat benzi metalice, pentru realizarea efectului de șaibă sau prin supra betonarea acestuia. Pentru soluția de supra betonare se impune dublarea grinzilor din lemn existente de la planșeu.

- montarea de tâmplarii eficiente energetic atât la exterior cât și la interior; se propun ferestre din lemn stratificat cu geam tripan;

- înlocuirea elementelor degradate de la șarpanta din lemn existentă (șipci, căpriori, pane, popi etc...) și montare de clești;

- desfacerea și refacerea învelitorii din țiglă ceramică și a șarpantei din lemn existente cu păstrarea formei inițiale. La atice după desfacerea șorțurilor de tablă se vor verifica cărămizile existente și dacă acestea prezintă instabilitatea se vor desface și se vor rezidi;
- montarea panouri fotovoltaice în planul învelitorii între axele C-D/1-9;  
- verificarea și repararea etanșeității jgheaburilor, burlanelor, racordul dintre acestea, inclusiv racordul burlanului cu canalizarea sau înlocuirea acestora cu unele similare;

- realizare de trotuare perimetrale etanșe cu dirijarea apelor meteorice din jurul clădirii.
Asupra fațadei principale se propun următoarele intervenții:

- spălare, sablare cu apă și nisip;
- decapare, curățare tencuială în zonele degradate. După desfacerea tencuielilor daca se observa fisuri în pereții din zidărie de cărămidă acestea se vor injecta cu mortare tip SIKA sau similar și se vor cămășui local cu țesătură din fibre de sticlă;
- desprăfuire, cu apă fără presiune, după o spălare pentru îndepărtarea prafului, se refac straturile de tencuială cu materiale similare existente, aplicarea de întăritor de tencuială pe suprafețele tencuite rămase;
- se vor folosi tencuieli pe baza de var hidraulic (fără ciment);
- zugrăveli compatibile cu cele existente, conform cod culoare;
- ornamentele degradate se vor restaura și se vor reface prinderile acestora acolo unde acestea sunt degradate. Se vor fixa martori și se vor executa șabloane după ornamentele actuale;
Important: - elementele de ornament arhitectural lipsa sau deteriorate grav, vor fi refăcute identic cu cele originale.
- în zona soclului se propune decaparea tencuielii deteriorate, refacerea rosturilor cu mortar de var/ repararea fisurilor zidăriei (dacă există) cu mortare tip SIKA sau similar și cămășuirea locală cu țesătură din fibre de sticlă, aplicarea de tencuieli de asanare a sărurilor pe bază de var,  aplicarea zugrăvelii de exterior pe bază de silicați (conf. propunere din proiectul de arhitectură);
- se vor înlocui glafurile și șorțurile existente din tabla zincată;
- refacerea cornișei degradate;

- se propune reabilitarea elementelor metalice ornamentale (grilaje, balustrade, port-drapele, jardiniere), prin verificarea prinderilor acestora sau dacă este cazul prin demontarea și remontarea pe aceeași poziție cu refacerea prinderilor;
- verificarea prinderilor elementelor metalice de la balconul existent și înlocuirea elementelor metalice degradate;
INSTALAȚII
Din punct de vedere al instalațiilor electrice, în ambele scenarii se va monta un sistem fotovoltaic, compus din 23 de panouri policristaline, fiecare panou având o putere de 285 W și care dezvoltă o putere totală în vârf de producție de 6 kWp. Rolul acestui sistem este sa asigure alimentarea cu energie electrică integrală a incintei. În cazul în care bateriile nu pot fi încărcate cu ajutorul energiei solare, invertorul va comuta pe alimentarea electrică de la furnizor/generator.
Instalațiile electrice aferente sistemului de iluminat au o putere instalată totală de 7 kW si o putere electrica simultan absorbita este de aproximativ 6 kW si va fi preluată din tabloul de distribuție TDI, amplasat la parter, în vecinătatea firidei de branșament FB, conform pieselor desenate.
Tabloul electric a fost proiectat ținându-se cont de o rezerva de circa 5% pentru eventuale extinderi, de noi consumatori.
Din punct de vedere al instalațiilor sanitare, alimentarea cu apă rece a instalațiilor interioare se va face de la sistemul existent de alimentare cu apa rece al localității, alimentarea cu apă caldă de consum se va face de la boilerele electrice de capacitate V=10 litri, iar transportul apei calde menajere de la boiler la consumatori se face cu țeavă din cupru. Alimentarea cu energie electrica a boilerelor se va face de la sistemul propus de panouri fotovoltaice.
Apele pluviale de pe acoperiș se vor colecta într-un rezervor de retenție de capacitate V= 6 m3 si ulterior vor fi utilizate la stropirea spatiilor verzi si pentru uz intern, după caz. Rezervorul este prevăzut cu preaplin și clapetă sens.
Din punct de vedere al instalațiilor termice, asigurarea încălzirii se va face de la centrala termica pe gaz în condensație, de capacitate Qth=100 kW și amplasată în camera tehnică aferentă clădirii, care va înlocui centrala termica existenta. Pentru mărirea confortului termic pe durata sezonului cald se vor utiliza un sistemele de aer conditionat tip split, existente.
INDICI CARACTERISTICI
Prin lucrările propuse nu se modifică indicatorii urbanistici.
Steren: 2050 mp
Sc total: 823 mp (613mp C1 + 168mp C2 + 42mp C3)
Scd total: 1263 mp
Suprafața intervenție – Sediu Primărie Deta
Scd : 1053 mp
Sc parter : 613 mp
Sc etaj: 410 mp
Sc subsol parțial: 30 mp
POT: 40.14%
CUT: 0.6
2. Indicatori economici

Valoare totală (INV), inclusiv TVA: 3.182.281,89 lei  inclusiv TVA, din care: C+M –2.651.783,01 lei, inclusiv TVA. 

Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	3.182.281,89 lei
	2.651.783,01 lei


· Categoria de importanță a construcției
Construcția proiectată se încadrează la CATEGORIA „C” DE IMPORTANȚĂ NORMALĂ (conform HGR nr. 766/1997) si la  clasa „II-a”  de importanță (conform STAS 10100/0/75, P100/2013).

· Durata de realizare ( luni ): 10 luni
Prin urmare vă rog să aprobați documentația pentru realizarea investiției „Eficientizare energetică prin reabilitare clădire sediul primărie oraș Deta, str. Victoriei, nr. 32, județul Timiș”.
       ÎNTOCMIT,
     Popescu Viorica                                                                                                  

